Брокгауз энциклопедияһы

Брокгауз энциклопе́дияһы () — немец күп томлы  универсаль энциклопедияһы,  XIX быуат башынан алып сығарыла.  Энциклопедияны Ф. А. Брокгауз нигеҙләгән   «F. A. Brockhaus» нәшриәте сығара.

Энциклопедияның төп үҙенсәлеге булып уның статья-күҙәтеүҙәр  түгел, ә статья-белешмәләрҙән тороуы һанала, был энциклопедиялар өсөн  стандарт форматҡа  200—300 меңгә тиклем статья һыйҙырыу мөмкинлеген бирә.   

1984 йылда — «Майерҙың энциклопедик лексиконы» (), XIX  быуат аҙағында — «Пирерҙың универсаль лексиконы» () һәм 1960-сы йылдарҙа «Гердерҙың энциклопедик лексиконы» () сығарылыу туҡтатылғандан һуң, Брокгауз донъя кимәлендәге немецса дүрт энциклопедияның һуңғыһы булып ҡала.  
справа|мини|295x295пкс|14-се сығарылыштың бер нисә томы (1895).
справа|мини|200x200пкс|14-се томдың ҡабат сығарылған баҫмаһының бер нисәһе (1910).

 Тарихы 

1796 йылда Лейпцигта «Хәҙерге замандарға ҙур иғтибар менән энциклопедик һүҙлек» () сыға башлай, ул доктор Ренатус Готтхельф Лёбель  (1767—1799) редакцияһы аҫтында эшләнә. «Һүҙлек»кә география, тарих тематикаһы буйынса мәҡәләләр, биографиялар, мифология, философия, тәбиғәт фәндәре буйынса статьялар инә.  1—4-се томдары 1796—1800 йылдарҙа, 5-се томы 1806 йылда  донъя күрә.

1808 йылда  Фридрих Арнольд Брокгауз  банкротланған нәшерсенән   1800 талерға Лейпциг  китап йәрминкәһендә «Һүҙлек»те нәшер итеү хоҡуғын һатып ала һәм  1811 йылға  уны сығарып бөтә.  1812 йылда Брокгауз икенсе сығарылышты  (10 томда) эшләй башлай. Был сығарылыш  киң танылыу ала.

1814 йылда икенсе сығарылыш менән бер рәттән өсөнсө сығарылыш та баҫыла башлай.  Уны ла Брокгауз үҙе мөхәррирләй. Ике сығарылыш та 1819 йылға эшләнеп бөтә. Дүртенсе һәм бишенсе сығарылыштарҙы Брокгаузға доктор Людвиг Хайн (), шунан  профессор Ф. Гассе () әҙерләшә.  1823 йылда Брокгауз үлгәс, баҫманы эшләүҙе уның улдары — Фридрих һәм Генрих Брокгауздар дауам итә, улар Гассе менән бергә  энциклопедияның алтынсы, етенсе сығарылыштарын әҙерләй. Һигеҙенсе һәм туғыҙынсы сығарылыштарҙы доктор Карл Август Эспе () мөхәррирләй.  1839 йылда энциклопедияға күрһәткес өҫтәлә ().

Доктор Август Куртцель () менән Оскар Пильц () унынсы сығарылышты мөхәррирләй  (Генрих-Эдуард Брокгауз да () ҡатнаша) ; ун беренсе сығарылышты Генрих-Рудольф Брокгауз () эшләшә. 1871 йылда Куртцель үлгәс,  докторҙар Густав Штокманн () һәм Карл Випперманн () мөхәррир була.

Ун бишенсе сығарылышты әҙерләүҙе (ул рәсми булмаған «Веймар Брокгаузы» () тигән атаманы ала)  Беренсе донъя һуғышы өҙә, эш 1925 йылда ғына яңыртыла. Сығарылыш комплектына  атлас та инә, тик ул беҙҙең көндәргә тиклем һаҡланмаған. Бөтә текст — готик шрифт, ә сит телдәрҙәге һүҙҙәр антиква шрифы менән йыйыла. Идеологик йәһәттән нацист идеологияһы баҫымын тойһа ла (был айырыуса һуңғы ике томда ныҡ күренә),  материалдарҙың сифаты ярайһы уҡ юғары була.

Ун бишенсе сығарылыштың икенсе баҫмаһы тотошлай пронацистик позицияларҙан сығып эшләнергә тейеш була, әммә был планға Икенсе донъя һуғышы ҡамасаулай. 1939 йылда бер генә том сыға, киләһе йылына эш туҡтатыла.

Икенсе донъя һуғышы тамамланғас, «Брокгауз»ды сығарған нәшриәт икегә  — ГДР-ҙа «Brockhaus» халыҡ нәшриәтенә һәм ГФР-ҙа «F. A. Brockhaus»  фирмаһына бүленә. Энциклопедия  төҙөү эшен артабан «F. A. Brockhaus» дауам итә,  1984 йылдан «Bibliographisches Institut & F. A. Brockhaus AG» тип атала.

Һуңғы, егерме беренсе сығарылыш, иң эре баҫма немец энциклопедияһы була: уға 300 меңләп статья һәм 40 меңдән ашыу карта, схема һәм таблица инә, улар 24,5 битте биләй. Энциклопедия өҫтөндә 2003 йылдан алып  70 мөхәррир һәм  1000-дән ашыу автор эшләй. Беренсе томдар 2005 йылдың көҙөндә сыға башлай; 2006 йылдың сентябренә бөтә были 30 том да нәшерләнеп бөтә. Шуныһы ҡыҙыҡ: иллюстрацияларға лицензия алыу сығымдары энциклопедия текстары өсөн бөтә түләнгән хаҡты үтеп китә.

2008 йылдың февралендә нәшриәт егерме беренсе сығарылыштың насар һатылыуы арҡаһында (шул иҫәптән уның ҡиммәтлеге сәбәпле — 2670 евро)  энциклопедияны башҡаса ҡағыҙға баҫылған версияла сығармаҫҡа ҡарар итеүен,  ә түләүһеҙ итеп сайтҡа ҡуясағын белдерә, сайтта реклама күрһәтеү килем сығанағын әйләнергә тейеш булаS. Clausen, J. Lachman, L. Knappmann und M. Lambrecht. Brockhaus kapituliert vor dem Internet.. Ләкин апрелдә был ниәтте кире ҡағалар һәм  «беҙҙең һүҙлектең егерме икенсе сығарылышы нәшерләнер, моғайын» тип белдерәләрBrockhaus остаётся верным печатному слову.. 2008 йылда энциклопедия баҫыу хоҡуғы  «Bertelsmann» компанияһына күсәсәге, ә элгәрге  хужа «Дуден» маркаһы аҫтында һүҙлектәр нәшер итеү менән шөғөлләнәсәге билдәле була«Википедия» и «Google» потеснили «Брокгауз»..

2013 йылдың июненән «Bertelsmann» 2014 йылдан башлап энциклопедияның ҡағыҙҙағы варианты башҡа баҫылмаясағы, 2020 йылдан башлап электрон версия сығасағы тураһында иғлан итә. «Брокгауз» маркаһының яҙмышы ла ҡайтанан ҡараласағын белдерә хужаһы. 2014 йылдың авгусында  ҡағҙ баҫманы һатыу туҡтатыла.

 Сығарылыштар исемлеге 
Сығарылыш № ИсемеСығарылыу урыныТөп томдарҙы сығарыу йылдары Төп томдарҙың һәм уларҙағы биттәрҙең һаны  Өҫтәмә томдарҙың нәшер ителеү йылдары  Өҫтәмә томдарҙың һәм уларҙағы биттәрҙең һаны Статьялар һаныИллюстрациялар һаны1ConversationslexiconАмстердам һәм Лейпциг1796—18086 (2762 б.)1809—181122Conversations-Lexikon1812—181910——3Conversations-Lexicon1814—181910——4Hand-EnzyclopädieЛейпциг1817—181910181815Real-EncyclopädieЛейпциг1819—1820101819—182016Real-EncyclopädieЛейпциг1824101822—18261 + 2 «Яңы сериянан» (һәр береһе 2 өлөштән)7Real-EncyclopädieЛейпциг182712 (10 489 б.)182917Real-EncyclopädieЛейпциг183012 (10 489 б.)——8Real-EncyclopädieЛейпциг1833—183712 (10 689 б.)1839указатель (242 б.)9Real-EncyclopädieЛейпциг1843—184815 (11 470 б.)——10Real-EncyclopädieЛейпциг1851—185515 (12 564 б.)——11Real-EncyclopädieЛейпциг1864—186815 (13 366 б.)1871—18732 (1764 б.) + күрһәткес (136 б.)50 00012Conversations-LexikonЛейпциг1875—187915——13Brockhaus Conversations-LexikonЛейпциг1882—1887161887114Brockhaus Konversations-LexikonЛейпциг1893—1895161897114Brockhaus Konversations-LexikonЛейпциг189817——14Brockhaus Konversations-LexikonЛейпциг1901—1903161904114Brockhaus Konversations-LexikonЛейпциг1908—191017——14Brockhaus Konversations-LexikonЛейпциг192017——15Der Große BrockhausЛейпциг1928—193420 (15 800 б.)1935 + 19371 (768 б.) + атлас200 00015Der Große BrockhausЛейпциг19391 (778 б.)——16Der Große BrockhausВисбаден1952—1957121958 + 1960 + 1963 + 19671-се + атлас + 2-се + 2-се (эшкәрт.)17Brockhaus EnzyklopädieВисбаден1966—1974201975—1981518Der Große BrockhausВисбаден1977—1981121981—?819Brockhaus EnzyklopädieМангейм1986—1994241995—19999 + атлас + атлас (эшкәрт.)20Brockhaus Die EnzyklopädieМангейм1996—199924 (17 000 б.)19996260 00035 00021Brockhaus EnzyklopädieМангейм2005—200630 (24 500 б.)——300 00040 000

 Иҫкәрмәләр 

 Әҙәбиәт 

 И.&nbsp;В.&nbsp;Гудовщикова. Общие зарубежные энциклопедии. Учебное пособие. — Л.: Изд-во ЛГБИ, 1963. — 87 с.
 R. L. Collison. Encyclopaedias: their history throughout the ages. 2nd ed. — New York: «Hafner», 1966. — 334 p.
 J. M. Wells. The Circle of Knowledge: Encyclopaedias Past and Present. — Chicago: «The Newberry Library», 1968. — 56 p.
 S. P. Walsh. Anglo-American General Encyclopedias. A Historical Bibliography, 1703—1967. — New York: «Bowker», 1968. — 270 p.
 H. Sarkowski. Das Bibliographische Institut. Verlagsgeschichte und Bibliographie, 1826—1976. — Mannheim: «Bibliographisches Institut», 1976. — 314 S. — ISBN 3-411-01368-0.
 K. F. Kister. Kister’s Best Encyclopedias. A Comparative Guide to General and Specialized Encyclopedias. 2nd ed. — Phoenix: «The Oryx Press», 1994. — 506 p. — ISBN 0-89774-744-5.
 A. zum Hingst. Die Geschichte des Grossen Brockhaus: vom Conversationslexikon zur Enzyklopädie. — Wiesbaden: «Harrassowitz», 1995. — 212 S. — ISBN 3-447-03740-7.
 S. C. Awe. ARBA guide to subject encyclopedias and dictionaries. 2nd ed. — Englewood: «Libraries Unlimited», 1997. — 482 p. — ISBN 0-585-07048-2.
 Peche M., Seemann O., Wetscherek H. Bibliotheca lexicorum: kommentiertes Verzeichnis der Sammlung Otmar Seemann. — Wien: «Antiquariat Inlibris», 2001. — 708 S. — ISBN 978-3-9500-8135-0.
 T. Keiderling. F. A. Brockhaus: 1905—2005. — Leipzig: «Brockhaus», 2005. — 448 S. — ISBN 3-7653-0284-8.

 Шулай уҡ ҡарағыҙ 

 Британника
 Большая энциклопедия Ларусса
 Брокгауз һәм Ефрондың энциклопедик һүҙлеге
 Ҙур совет энциклопедияһы
 Ҙур Рәсәй энциклопедияһы

 Һылтанмалар 


 21-е издание Энциклопедии на официальном сайте издательства Брокхауз .
 История создания энциклопедий и лексиконов Брокгауз на Сайте немецких антикварных энциклопедических изданий.

Категория:Энциклопедиялар